**Skandal Vatileaks** naziv je skandala o procurenim vatikanskim dokumentima u kojima se navodno otkriva korupcija. Skandal je prvi put objavljen u kasnom siječnju 2012. na televizijskom programu emitiranom u Italiji pod nazivom *Nedodirljivi* (*Gli intoccabili*). Daljnje informacije otkrivene su kada je talijanski novinar Gianluigi Nuzzi objavio pisma Carla Marije Viganòa, bivšeg drugorangiranog vatikanskog administratora pri papi, u kojima moli da ne bude premješten zbog toga što je otkrio navodnu korupciju koja je stajala Svetu Stolicu milijune u visokim ugovorenim cijenama. Viganò je sada apostolski nuncij u Sjedinjenim Državama.

Tijekom sljedećih mjeseci situacija se proširila pošto su talijanski novinari objavljivali procurene dokumente, otkrivajući borbe za moć unutar Vatikana o naporima za većom financijskom transparentnošću i prihvaćanju međunarodnih norma za borbu protiv pranja novca. Osim toga, u ranoj 2012. godini anonimno pismo punilo je novinske naslovnice zbog upozorenja u njemu o prijetnji smrću papi Benediktu XVI. Skandal je eskalirao u svibnju 2012. godine kada je Nuzzi objavio knjigu s naslovom *Njegova Svetost: tajni dokumenti Benedikta XVI.* koja se sastojala od povjerljivih pisama i bilježaka između pape Benedikta i njegova osobnog tajnika, kontroverznu knjigu koja prikazuje Vatikan kao leglo zavisti, intriga i potajnih frakcijskih borba. Knjiga otkriva detalje o Papinim osobnim financijama i uključuje priče o mitu koje se davalo za ugovaranje audijencije kod njega.

Vatikanska unutarnja istraga
----------------------------

Papa Benedikt imenovao je povjerenstvo kardinala radi istrage curenja u ožujku 2012. godine. Vatikan je istražio nekoliko kanala curenja podataka, a vatikanski su prekršajni suci provodili kaznenu istragu te je Vatikansko državno tajništvo započelo upravno ispitivanje. Trojicu je kardinala imenovao Benedikt koji je imao nadzorničku ulogu, a njihov je zadatak bio sagledati širu kaznenu perspektivu curenja podataka opsežnim saslušanjem vatikanske birokracije. Izravno su odgovarali Papi, te su mogli prosljeđivati informacije vatikanskim tužiteljima, ali i dobivati informacije od njih, što je izjavio vatikanski glasnogovornik vlč. Federico Lombardi. Skupinu je vodio kardinal Julian Herranz, prelat u Opusu Dei koji je vodio vatikanski pravni ured, ali i disciplinsku komisiju vatikanske birokracije prije umirovljenja.

Paolo Gabriele, papin osobni sluga od 2006. godine, navodno je proslijedio ukradene informacije Gianluigiju Nuzziju. Gabriele je uhićen 23. svibnja nakon što su povjerljiva pisma i dokumenti adresirani na Papu i ostale vatikanske službenike navodno otkriveni u njegovu vatikanskom stanu. Slični su dokumenti objavljeni u talijanskim medijima tijekom prethodnih pet mjeseci; mnogi su se bavili optužbama za korupciju, zloporabu položaja i nedostatak financijske transparentnosti u Vatikanu.

Uhitila ga je Vatikanska policija koja je tvrdila da je pronašla povjerljive dokumente u njegovu stanu koji je dijelio sa svojom suprugom i troje djece. Gabriele je otpušten iz pritvora u srpnju 2012. godine i premješten je u kućni pritvor. Piero Antonio Bonnet, vatikanski sudac, dobio je nalog da prouči dokaze u slučaju i odluči ima li dostatno materijala da se nastavi s postupkom. Prije čitanja presude Gabriele se suočio s najvećom kaznom od 8 godina zbog nezakonitog posjedovanja dokumenata državnog poglavara. Kaznu je služio u talijanskom zatvoru zbog ugovora između Italije i Vatikana.

Dana 26. srpnja papa Benedikt održao je sastanak povjerenstva kardinala. Sastanku su prisustvovali načelnik Vatikanske policije, suci uključeni u postupak i predstavnici vatikanskog državnog tajništva prema izvješću Federica Lombardija.

Papin odgovor
-------------

Dana 30. svibnja 2012. godine papa Benedikt prvi put je izravno komentirao skandal u razmatranjima na kraju svoje tjedne opće audijencije. Papa je izjavio da su "pretjerane" i "proširene" glasine prikazale lažnu sliku Svete Stolice, izrekavši da su "događaji koji su se ovih dana zbili glede kurije i mojih suradnika ožalostili moje srce...Želim obnoviti svoje povjerenje i ohrabrenje svojim najužim suradnicima i svima onima koji mi svakog dana vjerno, požrtvovno i samozatajno pomažu u izvršavanju moje službe."

Postupak protiv Paola Gabriela
------------------------------

Paolo Gabriele saslušao je optužbu vatikanskih prekršajnih sudaca 13. kolovoza 2012. kojom se osuđuje zbog teške krađe. Prvo ročište u postupku protiv Paola Gabriela i Claudija Sciarpellettija održano je 29. rujna 2012. godine.

Gabrielovo suđenje započelo je 2. listopada 2012. godine. Tvrdio je da je ukrao dokumente radi borbe protiv "zla i korupcije" i da vrati Vatikan "natrag na pravi put". Mnogostruke procjene Gabrielova mentalnog zdravlja pružile su oprečne rezultate: u jednom je izvješću zaključeno da je Gabriele patio od "krhke ličnosti s paranoidnim težnjama koje su prekrivale duboku osobnu nesigurnost"; dok je drugim izvješćem utvrđeno da Gabriele nije pokazivao nikakve znakove većeg psihološkog poremećaja niti je predstavljao ikakvu ozbiljnu prijetnju sebi ili drugima. Vatikanska polciija zaplijenila je šifrirane dokumente i povjerljive papire, koje je Papa označio s "nek se uništi", kada su pretresli stan papina sluge sukladno sa sudskim nalogom.

Dana 6. listopada Paolo Gabriele je okivljen za krađu i osuđen je na kraću kaznu od 18 mjeseci u talijanskom zatvoru. Gabrielu je također naloženo da plati sudske troškove. Od 26. listopada 2012. služio je svoju kaznu u samom Vatikanu no Gabrielu je Benedikt XVI. udijelio oprost 22. prosinca 2012. godine.

Papin oprost
------------

Dana 22. prosinca 2012. godine papa Benedikt XVI. posjetio je Gabriela, oprostio mu i udijelio oprost za njegov zločin.

Više informacija
----------------

* istraga o pranju novca u Vatikanu
* Uprava za financijske informacije
* Carlo Maria Viganò